***Slovenský zápasnícky zväz***

***SlovakIAN wrestling federation - Fédération slovaque de lutte***

***Junácka 6, 832 80 Bratislava, Slovakia – Slovaquie***

[***www.zapasenie.sk***](http://www.zapasenie.sk) ***e-mail:*** [***szz@zapasenie.sk***](mailto:szz@zapasenie.sk) ***,*** [***svk@fila-wrestling.com***](mailto:svk@fila-wrestling.com)

***🕾 ++421-2-492 492 10 🖶 ++421-2-492 495 42***

**P O Z V Á N K A**

**na školenie rozhodcov SZZ**

Pozývame Vás na školenie rozhodcov  I., II.  a III. kvalifikačného stupňa, ktoré v dňoch 19. - 21. januára 2018 usporiada Komisia rozhodcov SZZ v spolupráci s VV SZZ. Školenie je určené pre rozhodcov na udržanie si už získaného kvalifikačného stupňa, ako aj pre nových rozhodcov a tabuľkárov. Hlavným cieľom školenia je účastníkov oboznámiť a preškoliť s novelizovanými pravidlami ÚWW.

Termín školenia : 19. – 21. januára 2018 od 16.00 hod.

Miesto školenia : Rimavská Sobota, Euromotel, Košická cesta, **Tel.:** +421 47 5622517  
 **Mobil:** +421 905745308, **Fax:** +421 47 5622517,

**E- mail:** [info@euromotel.sk](mailto:info@euromotel.sk)

**Predbežný program školenia (teoretická časť):**

Piatok ( 19.01.2018 )

15.00 – 16.00 hod. -  príchod účastníkov školenia

16.00 – 17,00 hod. – ubytovanie

17.00 – 17.15 hod. – privítanie účastníkov školenia predsedom KR ( Vladimír Laco )

17.15 – 21,45 hod. - prednáška 5 h.

18,00 – 18,30 hod. – večera

Sobota ( 20.01.2018 )

07.30 - 08.00 hod. – raňajky

08.00  -12.00 hod. – prednáška 4 h.

12.00  - 13.00 hod. – obedňajšia prestávka

13.00  - 18.00 hod.  – prednáška 5 h.

18.00  - 18.30 hod.  – večera

18.30 - 21.30 hod. -  prednáška 3 h.

Nedeľa ( 21.01.2018 )

07.30 – 08.00 hod. – raňajky

08.00 -12.00 hod.  – skúšky po 2 h.

12.00 – 13.00 hod.  – obedňajšia prestávka

13.00 hod. – vyhodnotenie a ukončenie školenia predsedom KR ( Vladimír Laco )

Obsah a množstvo odprednášaných hodín je určené v Jednotnom systéme vzdelávania.  Termín praktickej časti školenia bude určený počas školenia podľa dohody lektorov. Prihlášky s uvedením absolvovaného kvalifikačného stupňa zasielajte na sekretariát SZZ do 12.01. 2018!

Náklady účastníka školenia :

- cestovné

- pobytové náklady (strava a ubytovanie) – 25,00 € osoba/deň

- poplatok za školenie – III. tr. - 15,00 €, II. tr.- 25,00 €, I. tr.- 35,00 €

(poplatok uhradí účastník na mieste školenia v hotovosti generálnej sekretárke SZZ p. Helene Valentovej, alebo ňou určenej osobe resp. na účet SZZ – prosím informovať sa prostredníctvom e – mailu u p. Valentovej, [szz@zapasenie.sk](mailto:szz@zapasenie.sk) ).

SZZ prepláca lektorom školenia a členom komisie rozhodcov SZZ všetky náklady spojené so zabezpečením školenia rozhodcov – cestovné, stravné, ubytovanie a honoráre v rámci odprednášaných hodín.

V rámci praktickej záverečnej časti školenia rozhodcovia absolvujú jeden zväzový turnaj (Majstrovská SR jednotlivcov, alebo dlhodobá súťaž družstiev) a jedno kolo žiackej ligy, alebo dve kolá žiackej ligy a to na vlastné náklady a bez nároku na odmenu. Povinné absolvovanie jedného, alebo dvoch kôl žiackej ligy sa týka iba nových rozhodcov.

Na jednotlivé turnaje bude účastník školenia nominovaný komisiou rozhodcov SZZ.

**Pozn.:** Nový rozhodca sa musí zúčastniť celého školenia to od 19.01. do 21.01.2018 a rozhodcovia, ktorí si nezvyšujú rozhodcovskú triedu sa môžu zúčastniť len jedného dňa a to 20.01.2018 ( sobota ).

**Upozornenie:** Noví žiadatelia o rozhodcovskú triedu a rozhodcovia zvyšujúci si rozhodcovskú triedu sú povinní absolvovať teoretickú a praktickú časť školenia inak im nebude pridelená príslušná rozhodcovská trieda o ktorú žiadali.

Rozhodcovia SZZ, ktorí si nezvyšujú rozhodcovskú triedu a nezúčastnia sa školenia min. dňa 20.01.2018 nemusia byť komisiou rozhodcov SZZ nominovaní na žiadnu zväzovú súťaž v danom kalendárnom roku ( netýka sa to medzinárodných rozhodcov, ktorí školenie resp. kurzy absolvujú v rámci školenia rozhodcov ÚWW avšak prítomnosť medzinárodných rozhodcov na školení rozhodcov SZZ je viac ako potrebná ).

Vladimír LACO, predseda komisie rozhodcov

Elena VALENTOVÁ, generálna sekretárka SZZ

V Prievidzi dňa 12.12. 2017